રાજકોટ : સુ.શ્રી. શુભા મુદગલ કે જેઓ હિન્દુસ્તાની શાસ્ત્રીય સંગીત ઉપરાંત પ્રચલિત પોપ સંગીત ગાયિકા છે, તેમનો જન્મ અલાહબાદના સંગીત ને સમર્પિત પરિવારમાં થયો હતો. શુભા મુદગલ ની શાસ્ત્રીય સંગીતની તાલીમ દેશના ટોચના સંગીતકારો અને સંગીતજ્ઞો દ્વારા પ્રાપ્ત થઈ છે. દેશના જાણીતા વિદ્વાન-સંગીતકાર-કમ્પોઝર પં. રામશ્રેયા ઝા -'રામસંગ' પાસેથી તેમણે તાલીમ લીધી છે. તેમને પં. વિનયચંદ્રા મુદગલીય અને પં.વસંત ઠક્કર પાસેથી પણ માર્ગદર્શન મેળવ્યું છે. ત્યારબાદ તેમણે સ્ટાઇલિશ ટેકનિકસ ની શિક્ષા જાણીતા મેસ્ટ્રો પં. જીતેન્દ્ર અભિષેકી અને પં. કુમાર ગાંધર્વ પાસેથી મેળવી છે. તેમણે ઠુમરીની શિક્ષા શ્રીમતી નયના દેવી પાસેથી મેળવી છે. આટલા ગુરુઓ પાસેથી જ્ઞાન મેળવી, તેઓ એ બહુમુખી પર્ફોર્મર તરીકેની ચાહના મેળવી છે.